[{"text_idx": "#000002", "text": "Mae\u2019n draddodiad ar flogiau erbyn hyn i roi barn am lifrai timau gwahanol y byd seiclo proffesiynol ddechrau pob blwyddyn. Dyma ddetholiad o lifrai newydd, ffres ar gyfer 2020 - mwynhewch, a blwyddyn newydd dda!"}, {"text_idx": "#000003", "text": "Mae\u2019r ti\u0302m yn cychwyn cyfnod newydd gyda nawdd McLaren - yn gartref newydd i reidwyr megis Mark Cavendish, Mikel Landa a Wout Poels ac i\u2019r hyfforddwr Rod Ellingworth. Lifrai sydd wedi bod yn bwnc llosg - ac yn bersonol dydw i ddim yn ffa\u0300n."}, {"text_idx": "#000005", "text": "Un o dimau gorau WorldTour y menywod gydag Anna van der Breggen yn rhan o'r garfan dalentog. Mae'r oren wedi bod yn nodweddiadol o'r ti\u0302m yn ystod y blynyddoedd diwethaf, ac eleni maent wedi ychwanegu ryw sbarc creadigol i'r lifrai."}, {"text_idx": "#000006", "text": "Ie, neu na - dwi ddim yn siwr."}, {"text_idx": "#000007", "text": "Mae Rapha'n sicr wedi ychwanegu lliw i beloton y dynion ac i beloton y menywod ar o\u0302l gadael Sky. Yn y blynyddoedd diwethaf, Canyon SRAM sydd wedi dangos eu lliwiau llachar yn y peloton. Mae hyd yn oed yn fwy o liwiau wedi'u hychwanegu i'r crsyau ar gyfer 2020, sy'n ei wneud yn un o lifrai gorau'r flwyddyn, heb os."}, {"text_idx": "#000008", "text": "Wedi tymor llwyddiannus arall yn 2019, bydd y tim yn awchu i adlewyrchu'r perfformiadau a gafwyd gan reidwyr megis Julian Alaphilippe. Dyluniad tipyn goleuach ar gyfer y flwyddyn newydd, ond unwaith 'dech chi'n gweld y dyngari\u0302s, allwch chi'm peidio'i gweld nhw."}, {"text_idx": "#000010", "text": "Yn dilyn cynrychiolaeth Rapha ym mheloton y menywod, dyma'u cynrychiolaeth ym mheloton y dynion, sef EF Education First. Maent wedi dod gyda'u pinc a'u glas yn y flwyddyn ddiwethaf, ac mae'r addasiad ar gyfer eleni yn fychan ond i'w weld."}, {"text_idx": "#000011", "text": "Hoffi timau sy'n sefyll allan!"}, {"text_idx": "#000015", "text": "Does dim creadigrwydd o gwbl yn rhan o gitiau Ale i dim Movistar! Does bosib bod reidwyr megis Marc Soler ac Enric Mas, fydd yn herio am safle ar y podiwm yn y GrandTours eleni, yn haeddu gwell na hyn!"}, {"text_idx": "#000018", "text": "Mae'n deg dweud ei bod hi'n ddechrau cyfnod newydd i'r tim yma hefyd - wrth i'r tim gael nawdd teitl newydd drwy NTT ('rhiant' Dimension Data). Glas yn ymdoddi i las yn ddim byd newydd, ond am ryw reswm mae'n git sy'n taro tant. Cartref newydd i reidwyr megis Max Walscheid, Domenico Pozzovivo a deiliad record awr y byd, Victor Campenaerts."}, {"text_idx": "#000019", "text": "Addasiadau bychain yn unig i'r cit ar gyfer eleni, ond newidiadau digon sylweddol i'r tim - gyda chyrrhaeddiad Tom Dumoulin yn sicr o achosi penbleth wrth ddewis carfan ar gyfer y Grand Tours. Mae Wout van Aert eisoes wedi bod yn gwisgo'r cit yn y rasys traws diweddar."}, {"text_idx": "#000020", "text": "Hanner ffordd drwy dymor 2019, cyn y Tour de France, bu i Trek Segafredo newid eu cit i fod yn wyn gan fwyaf yn hytrach na du gan fwyaf. Maent wedi cadw'r syniad eleni, ond mae'r llewys sy'n arlliw o las tywyll yn newydd - ac yn bersonol dwi'n meddwl ei fod yn llwyddiant."}, {"text_idx": "#000022", "text": "Rhagolwg: La Vuelta a Espan\u0303a 2023"}, {"text_idx": "#000023", "text": "Rhagolwg: Tour de France Femmes 2023"}]